ДОГОВОР ЗА ОРГАНИЗИРАНЕ НА УЧЕНИЧЕСКО ХРАНЕНЕ В БЮФЕТ

Днес, ......................... г. на основание разпоредбите на Закона за общинската собственост, Наредбата за общинската собственост на СОС, Наредбата на Столичен общински съвет за организиране на ученическо столово и бюфетно хранене в общинските училища на територията на Столична община, Наредбата за условията и реда за провеждане на търгове и конкурси на СОС, в изпълнение на Решение №602 по Протокол № 23, т. 37 от 14.11.2024г. на Столичен общински съвет, Заповед № СОА25-РД09-422/10.01.2025 г. на кмета на Столична община и Заповед № …………………………………………………….. на кмета на СО-район „Нови Искър“ между:

1. СТОЛИЧНА ОБЩИНА-РАЙОН „НОВИ ИСКЪР“, със седалище и адрес на управление: гр. Нови Искър, ул. „Искърско дефиле“ № 121, БУЛСТАТ: 0006963270671, представлявано от Владислав Владимиров - кмет на СО-район „Нови Искър“ и Румяна Петрова – гл. счетоводител, от една страна, и от друга:

2. ……………………………………………………………………………………, със седалище и адрес на управление:……………………………………………………………………………………………………………………………………………………………………………………………….., ЕИК ………………………………………, ИД по ЗДДС …………………………, представлявано от …………………………………………………………………….. - Управител се сключи настоящия договор за следното:

I. ПРЕДМЕТ НА ДОГОВОРА.

чл. 1.(1) Столична община-район „Нови Искър“, представлявано от Владислав Владимиров - кмет на района отдава под наем на ………………………………………………………………………………., представлявано от ………………………………………………………………… описания по-долу обект за осъществяване на ученическо хранене в ученически бюфет:

Ученически бюфет, с площ от 15,00 кв.м., помещение разположено в двуетажна сграда с идентификатор 51250.5713.96.3(стар идентификатор 51250.5713.96.1), с площ от 458 кв.м., построена в поземлен имот с идентификатор 5250.5713.96, с площ от 5477 кв.м., по КККР на с. Негован, район Нови Искър, одобрени със заповед № РД-18-16/23.01.2012г. на ИД на АГКК, за който е обособен УПИ I /първи/ - за училище от кв. 33 /тридесет и три/ по действащия регулационен план на с. Негован, утвърден с Решение №34 по Протокол №32/10.01.2001г.на СОС, актуван с АПОС № 2980/15.10.2012г. на СО-район „Нови Искър“, вписан в Служба по вписванията с вх. № 53286/27.11.2012г., том СXXVI, с административен адрес: СО- Район „Нови Искър“, с. Негован, ул. „Училищна“ № 6-А.

(2) Индивидуализираният в ал. 1 обект следва да се ползва само за посоченото му предназначение - организиране и осъществяване на ученическо хранене. Не се допуска използването му за производство и съхранение на друга продукция, както и използването му в извънучебно време за други дейности.

За работата в обекта се определят изисквания, включително:

* Предлагане само на хранителни продукти и храни, които отговарят на изискванията на действащата нормативна уредба за здравословно хранене на деца.
* Обектът е с работно време, съобразено с учебната програма и сменния режим в училището, като в неучебни дни и части на денонощието не може да работи, освен за приготвяне на храната за предстоящото хранене.

II. СРОК НА ДОГОВОРА.

чл. 2. СО-Район „Нови Искър“ отдава под наем на фирма …………………………………………………….. имота, подробно описан в чл. 1 от настоящия договор за срок 5 /пет/ календарни години и влиза в сила от датата на подписването на приемо-предавателния протокол.

III. НАЕМНА ЦЕНА.

чл. 3.(1) Фирма …………………………………………………………………… заплаща на СО-район „Нови Искър“ месечен наем в размер на **……………………….. лв**. /…………………………………………………/, определен съгласно чл. 7, ал. 1 от Наредбата за организиране на ученическо столово и бюфетно хранене в общинските училища на територията на Столична община във връзка с чл. 28, ал. 2 от Наредбата за цените при сделки с недвижими имоти на Столична община.

Върху наемната цена се начислява 20 % ДДС. Уговорената наемна цена се заплаща от фирма …………………………………………………………………… на СО-район „Нови Искър“ до 10 /десето/ число на текущия месец в касата на СО-район „Нови Искър“, с адрес:

гр. Нови Искър, ул. „Искърско дефиле“ № 121 или по банков път по сметката на СО- район „Нови Искър“, IBAN: BG72 SOMB 9130 3124 9045 01, BIC: SOMB BGSF, „ОБЩИНСКА БАНКА“ АД.

(2) При неплащане на наемната цена за повече от два месеца и в петдневен срок след изтичане периода на плащане при неиздължаване на сумата настоящият договор се счита за прекратен.

(3) За всеки просрочен ден след настъпване на падежа, фирма ………………………………………………………………………………….. дължи освен главницата и законната лихва до окончателното изплащане на наемната цена.

чл.4.(1) Наемната цена може да бъде коригирана едностранно и без съгласието на фирма …………………………………………………………………………… при изменение на нормативната уредба, касаеща изчисляването на размера на месечния наем на имоти общинска собственост.

(2) Дължимата месечна наемната цена по чл. 3 се актуализира ежегодно, през месеца, следващ месеца, в който е подписан наемния договор с Индекса на потребителските цени - месечен, спрямо същия месец на предходната година, официално обявен от Националния статистически институт, като наемателят се уведомява с писмо от Столична община-район „Нови Искър“.

(3) В летните месеци, в които училището не работи, не се дължи наемна цена за обекта.

чл. 5.(1) Внесената от фирма ………………………………………………………………гаранция в размер на 200.00 лв. (двеста лева) обезпечава изпълнението на настоящия договор. Същата не се олихвява.

(2) При неизпълнение на договорните задължения от страна на фирма ………………………………………………….. СО-район „Нови Искър“ има право да се удовлетвори за претенциите си от гаранцията за изпълнение на договора.

(3) СО-район „Нови Искър“ освобождава гаранцията за изпълнение на договора в срок до 30 календарни дни след изтичане срока на договора и при изпълнение на задълженията по него от страна на фирма …………………………………………………………………..

(4) Върху сумата на гаранцията не се дължат лихви.

чл. 6. Фирма ………………………………………………………………………….. се задължава редовно да плаща консумативните разходи за описания в чл. 1 обект. При неплащане на консумативни разходи за повече от един месец СО-район „Нови Искър“ има право да се удовлетвори от гаранцията и да прекрати едностранно договора по вина на фирма …………………………………………………………………………………..

IV. ПРАВА И ЗАДЪЛЖЕНИЯ НА РАЙОНА.

чл. 7. СО-район „Нови Искър“ се задължава да предостави държането и ползването на имота, подробно описан в чл. 1 за временно и възмездно ползване при условията на настоящия договор. Имотът се предава с приемно-предавателен протокол.

чл. 8. Кметът на СО-район „Нови Искър“, дирекция „Образование“ при СО или упълномощени от тях длъжностни лица, директорът на училището, съвместно с Училищното настоятелство или упълномощен представител на родителите извършват текущ контрол по изпълнението на договора и спазване на предложенията в офертата, организацията на ученическото хранене в ученическия бюфет и счетоводната отчетност.

чл. 9. Директорът на училището и председателят на Училищното настоятелство:

(1) Извършват текущ контрол върху дейността на фирма ………………………………………………………………………………………….., като следят осигуряването на храна, съобразена с изискванията на Наредба № 2 от 20.01.2021 г. на МЗХ и Наредба № 37 от 21.07.2009 г. на МЗ, както и всички други условия, при които фирма ………………………………………………………………………………. е спечелила конкурса.

(2) Определят времето и графика за хранене на учениците.

(3) Определят реда и контролират дисциплината по време на хранене.

(4) Ежедневно контролират спазването на санитарно-хигиенните изисквания в помещенията, отдадени под наем на фирма …………………………………………………………………………………. въз основа на настоящия договор.

(5) Утвърждават съвместно с медицинската сестра на училището вариантите на седмично меню, изготвено от фирма ………………………………………………………………………..

(6) Осигуряват на учениците от първи до четвърти клас присъствието на дежурен класен ръководител или възпитател по време на храненето им.

(7) Следят предоставените помещения да се ползват само за ученическо хранене.

(8) Осъществяват контрол относно заплащането на дължимите консумативни разходи за вода и електроенергия.

чл. 10. Директорът на училището, съвместно с Училищното настоятелство могат да сключат Допълнително споразумение с наемателя, в което да договарят изисквания за училищното хранене на деца и ученици със специални хранителни потребности, нуждаещи се от специален диетичен режим на хранене.

(1) Съдържанието на Допълнителното споразумение да се съобрази със специфичните изисквания, определени в Наредба № 2 от 20.02.2021 г. на МЗХ и Наредба № 37 от 21.07.2009 г. на МЗ към отделните групи храни.

V. ПРАВА И ЗАДЪЛЖЕНИЯ НА ФИРМАТА:

чл. 11. Фирма …………………………………………………………………………… се задължава да ползва имота, подробно описан в чл. 1 от настоящия договор в съответствие с предмета на договора и да го стопанисва с грижата на добър стопанин.

чл. 12. Фирма ………………………………………………………………………… се задължава да поддържа в добро санитарно и хигиенно състояние обекта, предмет на настоящия договор.

чл. 13.(1) Фирма ……………………………………………………………………………….. се задължава храните и суровините, доставяни, приготвени и предлагани на територията на училището, да отговарят на изискванията за безопасност и качество, регламентирани в европейското и националното законодателство.

1. Храните в училището се доставят от обекти, регистрирани по чл. 12 от Закона за храните.

2. Всяка партида храни се придружава от документ, удостоверяващ произход и годност на храната.

3. Храни, съдържащи, съставени или произведени от ГМО, не се допускат за хранене на деца.

4. Храни, обработени с йонизиращи лъчения, не се допускат за хранене на деца.

5. В училището не се допускат храни с нарушена цялост на опаковката.

6. Храните се съхраняват в условията, регламентирани от производителя, и се предлагат в рамките на срока на трайност.

7. В училищата не се допускат храни, които са с признаци на развала, както и храни с изтекъл срок на трайност.

8. В училищата не се допускат храни, вкл. пресни плодове и зеленчуци, съдържащи остатъчни количества пестициди, нитрати и други замърсители над максимално допустимите стойности.

9. Забранява се предлагането и продажбата на енергийни напитки и продукти, съдържащи психотропни вещества.

10. При транспортирането на храните да се спазват изискванията на Приложение II, глава IV на Регламент (ЕО) № 852/2004 г. на Европейския парламент и на Съвета от 29 април 2004 г., относно хигиената на храните (ОВ, специално българско издание, 2007 г., глава 13, том 44) и на Наредбата по чл. 7, ал. 5 от Закона за храните.

11. Пакетираните храни, предлагани в училището, трябва да са етикетирани и маркирани съгласно Наредбата по чл. 19 от Закона за храните.

(2) Фирма …………………………………………………………………………….. се задължава да спазва стриктно специфичните изисквания към групите храни, които се предлагат в училищата, съгласно Наредба № 2 от 20.01.2021 г. на МЗХ.

(3) Фирма ……………………………………………………………………….. се задължава в ученическия стол и бюфет и в автоматите за закуски и напитки да предлага асортимент, включващ групите храни, напитки и води, отговарящи на изискванията на Раздел III от Наредба № 37 от 21.07.2009 г. за здравословно хранене на учениците на МЗ.

(4) Забранява се Фирма ……………………………………………………………………. да предлага в ученическия стол и бюфет и в автоматите за закуски и напитки:

- енергийни напитки;

- пържени картофени и зърнени изделия;

- екструдирани зърнени продукти с добавена мазнина;

- пържени ядки;

- пържени тестени изделия;

- захарни и шоколадови изделия, с изключение на шоколад;

- сладкарски продукти с високо съдържание на мазнина и захар - торти и пасти със сметанов и/или маслен крем, сиропирани сладкиши;

- сухи супи и сухи бульони.

(5) Асортиментът в ученическия бюфет се съгласува с директора на училището и с председателя на училищното настоятелство или с упълномощени от тях родители.

чл. 14. Фирма ………………………………………………………………………… се задължава да заплаща наема, консумативните разходи за ел. енергия и вода в ученическия стол и бюфет, като същите се отчитат от измервателни уреди отделно от тези на училището.

чл. 15. Фирма …………………………………………………………………… се задължава да отстранява за своя сметка всички повреди, получени при обикновеното ползване на обекта, както и всички повреди, виновно причинени от него.

чл.16.(1) Фирма ……………………………………………………………………….. се задължава да използва предоставените помещения само за посоченото им предназначение - организиране и осъществяване на ученическо хранене. Не се допуска използването им за производство на друга продукция, както и използването им в извънучебно време за други дейности.

(2) Фирма …………………………………………………………………………… няма право да предоставя целия или части от наетия имот на трети физически или юридически лица.

(3) Промяната на лице от персонала, става само след съгласие на кмета на района/директора на училището. В този случай, наемателят е длъжен да осигури лице, което притежава професионална квалификация в областта на храненето.

чл. 17. (1) Храната, предлагана в ученическия стол и бюфет трябва да отговаря на специфичните изисквания към безопасността и качеството на храните, определени за всяка група храна, съгласно Наредба № 2 от 20.01.2021 г. на МЗХ като се осигурява здравословно хранене на учениците чрез осигуряване на пълноценна и разнообразна храна, ежедневна консумация на плодове и зеленчуци, достатъчен прием на мляко и млечни продукти и други богати на белтък храни, увеличаване консумацията на пълнозърнести храни и ограничаване приема на мазнини, захар и сол, съгласно изискванията на Наредба № 37 от 21.07.2009 г. на МЗ.

чл. 18.(1) Фирма …………………………………………………………………… е длъжна да осъществява за своя сметка текущи и спешни ремонти, абонаментно и сервизно обслужване на имота.

(2) Наемателят е длъжен да застрахова публичната общинска собственост, предмет на настоящия договор и редовно да заплаща застрахователните вноски.

чл.19. (1) При неизпълнение на задълженията по настоящия раздел фирма ……………………………………………………………… дължи на СО-район „Нови Искър“ неустойка в размер на 3% от размера на месечния наем за всеки ден от момента на констатиране на нарушението до момента на преустановяването му, но не повече от 25% от размера на наема.

(2) Ако в 7-дневен срок от констатиране на нарушенията същите не бъдат отстранени, договорът се прекратява, без да е необходимо предизвестие от страна на район „Нови Искър“.

VI. СПЕЦИАЛНИ УСЛОВИЯ.

чл. 20. За отчитането на оборотите от продажбите на храна в ученическия стол и бюфет се използват електронни фискални устройства, регистрирани по реда на Наредба № Н-18 от 2006 г. на Министерство на финансите.

чл. 21. (1) В ученическия стол и бюфет ежедневно следва да се прави финансов отчет на дневните обороти, който се отразява в книгата за дневните отчети, съгласно изискванията на Наредба № Н-18 от 2006 г. за регистриране и отчитане на дневните обороти.

(2) Директорът на училището или упълномощено от него лице ежедневно подписват дневните финансови отчети.

чл. 22. След приключването на договорните отношения, всички направени подобрения остават в полза на СО-район „Нови Искър“.

чл. 23. В случай на констатирани нарушения, свързани с изпълнението на настоящия договор или с действащите нормативни актове, установени при две последователни проверки в рамките на един месец, договорът се прекратява.

VII. ПРЕКРАТЯВАНЕ НА ДОГОВОРА.

чл. 24. Настоящият договор се прекратява:

(1) с изтичане срока, за който е сключен.

(2) по взаимно съгласие на страните, изразено писмено.

(3) едностранно от СО-район „Нови Искър“ с едноседмично предизвестие в случаите на нарушаване условията на договора.

(4) едностранно от СО-район „Нови Искър“ при неспазване на действащите нормативни документи, в това число и свързаните с противопожарната безопасност, санитарните и хигиенни норми.

(5) едностранно от СО-район „Нови Искър“ без предизвестие при условията на чл. 3, ал. 2 (неплащане на наемната цена) и при условията на чл. 6 (неплащане на консумативните разходи).

(6) едностранно от СО-район „Нови Искър“ без предизвестие в случай, че фирма …………………………………………………………………. не получи регистрация за обекта по чл. 12 от Закона за храните.

чл. 25.(1) За периода на предизвестието страните остават обвързани с правата и задълженията, предвидени в настоящия договор.

(2) При прекратяване на настоящия договор фирма ………………………………………………, се задължава да представи квитанции за последните платени сметки за консумативни разходи.

VIII. ЗАКЛЮЧИТЕЛНИ РАЗПОРЕДБИ.

чл. 26. Предаването и приемането на обекта, предмет на договора, става с приемно - предавателен протокол - опис, който се изготвя и подписва от страните и представлява неразделна част от настоящия договор.

чл. 27. Всички предложения на кандидата, въз основа на които е класиран на първо място, се изпълняват задължително в определените срокове. Офертата е неразделна част от договора.

чл. 28. За всички неуредени с настоящия договор въпроси се прилага ЗЗД и действащите нормативни актове.

чл. 29. В края на всеки учебен срок управителният съвет на училищното настоятелство представя на директора на училището оценка относно качеството на предлаганата услуга от наемателя по договора и становище за спазването на действащите правила и норми, относими към обекта и дейността.

чл. 30. Копие от настоящия договор се представя в 10-дневен срок от сключването му в Дирекция „Образование“ на Столична община.

Настоящият договор се изготви в 3 /три/ еднообразни екземпляра, от които 2 /два/ за СО-район „Нови Искър“ и 1 /един/ за фирма …………………………………………………………………..

ДОГОВАРЯЩИ СЕ:

НАЕМОДАТЕЛ: НАЕМАТЕЛ:

…………………………………………. ……………………………………….

ВЛАДИСЛАВ ВЛАДИМИРОВ

КМЕТ НА СО-РАЙОН „НОВИ ИСКЪР“

………………………………………….

РУМЯНА ПЕТРОВА

ГЛ. СЧЕТОВОДИТЕЛ

НА СО-РАЙОН „НОВИ ИСКЪР“

………………………………………….

НИКОЛАЙ РАДУЛОВ

ДИРЕКТОР НА 176 ОбУ „КИРИЛ И МЕТОДИ“